Access 2007 – baza VeterinarskaUstanova

Kreirati bazu podataka sa nazivom **VeterinarskaUstanova** i u njoj kreirati naredne tabele:

**Vlasnik** sa atributima:

* *VlasnikID* – tekst koji se sastoji iz tačno 5 slova.
* *Ime* – tekst dužine maksimalno 10 karaktera, pri čemu je prvo slovo veliko, a ostala mala.
* *Prezime* – tekst dužine maksimalno 15 karaktera, pri čemu je prvo slovo veliko, a ostala mala.

Napraviti indeks sa ponavljanjem za kolonu *Prezime*.

**Ljubimac** sa atributima:

* *LjubimacID* – tekst koji se sastoji od tačno 5 cifara.
* *ImeLjubimca* – tekst dužine maksimalno 10 karaktera, obavezan unos i nije dozvoljeno da bude nulte dužine.
* *VrstaZivotinje* – tekst, dozvoljen unos: pas, macka, hrcak i papagaj, a za nevalidan unos prikazati odgovarajuću poruku.
* *VlasnikID* – tekst.

**Veterinar** sa atributima:

* *VeterinarID*, tekst koji se sastoji od tacno 4 cifara
* *Ime*, tekst duzine maksimalno 20 karaktera
* *Prezime*, tekst duzine maksimalno 25 karaktera
* *RegistarskiBrojVeterinara*, tekst, dozvoljen unos tacno 7 karaktera od kojih su prva 3 slova, a poslednja 4 cifre

1. **Poseta** sa atributima:
   * *PosetaID* – tekst koji se sastoji iz tačno 5 cifara.
   * *LjubimacID* – tekst.
   * *VeterinarID* – tekst.
   * *DatumPosete* – date/time.
   * *CenaPosete* – currency u dolarima, čija je podrazumevana vrednost 10 $.
   * *Dijagnoza* – tekst duzine maksimalno 100 karaktera.
   * *PotrebnaKontrola* – yes/no.

Napraviti nakon redova tabele jedan red kojim se prikazuje ukupan broj poseta, prosečnu cenu posete, kao i datum poslednje posete.

U svaku od tabela dodati barem po 5 redova. Dodati primarne ključeve svakoj od tabela. Za svako od složenih imena atributa dodati pun naziv atributa kao caption. Da bi ova baza korektno funkcionisala, uspostaviti potrebne relacije izmedju datih tabela.

Zatim kreirati sledeće upite:

Kreirati upit koji, za sve preglede za koje je potrebna kontrola, izdvaja imena i prezimena vlasnika, kao i imena i prezimena veterinara koji su pregledali njihove ljubimce, sortiran rastuće prema prezimenima vlasnika. Upit sačuvati pod imenom **Upit1**.

Kreirati paramatarski upit koji će prikazivati imena i prezimena, kao i registarske brojeve veterinara koji su pregledali pse sa imenom datim kao parameter upita. Ime i prezime izdvojiti spojeno u jednoj koloni, razdvojeno blanko karakterom. Upit sačuvati pod imenom **Upit2**.

Za sve posete u 2012. ili 2013. godini kod veterinara čije ime pocinje na *Mi* izdvojiti imena ljubimaca i odgovarajuce dijagnoze. Upit sačuvati pod imenom **Upit3**.

Za sve vlasnike i njihove pse čije ime sadrzi slovo *e*, prikazati ime i prezime vlasnika, ime psa, kao i ukupan broj poseta veterinaru i poslednji datum posete veterinaru. Upit sačuvati pod imenom **Upit4**.